b'\n_START_ARTICLE_\nChevrolet Volt\n_START_PARAGRAPH_\nChevrolet Volt je plug-in hibridni elektri\xc4\x8dni avtomobil ameri\xc5\xa1kega proizvajalca Chevrolet (General Motors). V Evropi je znan tudi kot Opel Ampera, v Avstraliji kot Holden Volt, v Britaniji pa kot Vauxhall Ampera. Prodaja v ZDA se je za\xc4\x8dela decembra 2010, na mednarodnem trgu pa leta 2011. Do septembra 2014 so prodali ve\xc4\x8d kot 83600 avtomobilov._NEWLINE_Volt deluje kot povsem elektri\xc4\x8dno vozilo dokler ne zmanjka baterija, kar pomeni okrog 61 kilometrov vo\xc5\xbenje. Kapaciteta litij-ionske baterije je od 16,0-17,1 kW\xc2\xb7h. Baterijo se lahko polni iz elektri\xc4\x8dnega omre\xc5\xbeja (plug-in). \xc4\x8ce se ne vozi dlje kot okrog 60 km lahko operatuje kot povsem elektri\xc4\x8dno vozilo. \xc4\x8ce je potrebna dalj\xc5\xa1a vo\xc5\xbenja se v\xc5\xbege bencinski motor, ki poganja elektri\xc4\x8dni generator. Motor je sicer lahko preko sklopke direktno povezan na pogonsko gred za bolj u\xc4\x8dinkovit prenos. Mo\xc4\x8d bencinskega motorja EcoFLEX LUU I4 je 63 kW (84 KM), elektri\xc4\x8dnega 111 kW (149 KM), elektri\xc4\x8dni generator s permanentnim magentom ima mo\xc4\x8d 55 kW (74 KM). Avtomobil lahko tudi regenerativno zavira. Te\xc5\xbea vozila brez potnikov je 1721 kg.'